Grundejerforeningen

”Ved Skoven”

Referat fra generalforsamling i Grundejerforeningen ”Ved skoven”.

Fredag d. 22.08.14

Dagsorden:

1. Valg af dirigent og referent.
2. Bestyrelsens beretning
3. Forelæggelse af årsregnskab
4. Fremlæggelse af budget og vedtagelse heraf. Herunder fastsættelse af kontingent.
5. Indkomne forslag
6. Valg af bestyrelse og suppleant.

Andreas Mose og Beth Windinge er på valg, de er begge villige til genvalg.

1. Valg af revisor og revisorsuppleant.
2. Eventuelt.

Ad. 1.

Poul blev valgt til dirigent og Lisbeth blev valgt til referent.

Ad. 2.

Formandens beretning ved Beth.

Beth påpegede at vi har en god forening og der er en god stemning i foreningen og dejligt at tre par der ikke bor på Hjortevænget og Bekkasinvej vælger at være med.

Snerydningen fungerer upåklageligt.

Vi får containere til haveaffald to gange om året. De to om efteråret bliver helt fyldt op det samme gælder ikke for forårscontainerne de er kun halvt fyldte.

Hjemmesiden fungerer.

Vores sti ned til vandet fra Hjortevænget var mudret og glat. Ole fik fat på grus og nu er stien behagelig at gå på.

Beth læste op af et Lokalhistorisk blad og det var spændende at høre hvordan forretningslivet på Højbjerg Torv har forandret sig.

Ad. 3.

Jens gennemgik årsregnskabet, som blev godkendt.

Ad. 4.

Jens fremlagde budgettet.

Budgettet for foreningen blev godtaget og kontinentet er fortsat 200 kr.

Vedr. budgettet for vejopsparing blev det diskuteret, hvad der sker, hvis et hus bliver solgt og ejerne ikke har indbetalt til vejforeningen. Kan vi forlange at de nye ejere betaler med tilbagevirkende kraft?

Enighed om at bestyrelsen undersøger, hvad man gør andre steder.

Der indkaldes til ekstraordinær generalforsamling, hvor det skal vedtages hvordan vi fremover forvalter vores vejopsparing.

Til den ekstraordinære generalforsamling skal der også vedtages, hvor store beføjelser bestyrelsen må have.

Vi opretter et vejudvalg bestående af Hardy og Ole som skal undersøge om kommunen har nogle projekter påtænkt som får indflydelse på, hvornår vores vej skal ordnes.

På den ekstraordinære generalforsamling skal det vedtages, hvor stort beløb vi skal indbetale til vejforeningen.

Vi skal endvidere tage stilling til, om vi kun skal have en container om foråret.

Ad. 5.

Der er ikke indkommet nogle forslag.

Ad. 6.

Andreas og Beth blev genvalgt.

Ad. 7.

 Revisor og revisorsuppleant valgt igen

Ad. 8.

Lisbeth og Hans Chr. fik en buket blomster som tak for at stille deres hjem til rådighed.

Sofie fik en flaske vin som tak for det store arbejde med at lave Sara Bernard kager.

Ole fik også en flaske vin for sin fine indsats i forbindelse med belægning af stien.

Der blev foreslået, at foreningen skal købe et telt. Forslaget var ikke på dagsorden og kan derfor ikke besluttes.

Punkter til ekstraordinær generalforsamling:

1. hvordan skal vejforeningen agere hvis et hus bliver solgt og sælgerne ikke er med i vejforeningen.
2. Fremtidig kontingent til vejforeningen.
3. Skal vejpengene spares op til den store renovering om 6- 10 år eller skal vejen løbende vedligeholdes.
4. Hvor store beføjelser skal bestyrelsen have i forhold til at disponere over foreningens formue.
5. Skal vi købe et telt?

Referent Lisbeth